VIDEO Reacția baronului PSD Ionel Arsene la reținerea a cinci medici acuzați de luare de mită: ”Metode bolșevice”

Președintele Consiliului Județean Neamț, Ionel Arsene, a calificat miercuri reținerea de către procurorii nemțeni a cinci medici suspectați că au luat mită drept ”metode bolșevice”, acuzând procurorii de ”heirupism în a plimba oamenii cu cătușe”. Acuzele vin după ce marți procurorii au reținut cinci medici și i-au dus la secția de poliție, fără a le pune însă nici un moment cătușe.

”Aceste metode bolșevice nu au sens. Dacă au greșit vor fi trași la răspundere. Cred că trebuie să ne uităm pirma dată dacă nu punem în pericol viața oamenilor, nu știu dacă e cea mai bună măsură să lași secția în seama a doi medici”, a mai spus într-o conferință de presă Arsene.

Miercuri, patru dintre medicii de la Spitalul Judeţean de Urgenţă din Piatra-Neamţ acuzaţi că au luat mită au fost propuşi pentru arestare preventivă, iar al cincilea a fost plasat sub control judiciar pentru 60 de zile, potrivit Stiri-Neamt.ro.

Foto: Ionel Arsene (InquamPhotos / Octav Ganea)